ddrg/super_eurlex huggingface dataset:
16.

zdôrazňuje, že kodanská dohoda by mohla priniesť potrebný impulz na presadenie tzv. novej trvalo udržateľnej dohody (Sustainable New Deal), ktorá by posilnila sociálny a hospodársky rast, podporila ekologicky trvalo udržateľné technológie, energiu z obnoviteľných zdrojov a energetickú účinnosť, znížila by spotrebu energie a zabezpečila nové pracovné miesta a sociálnu súdržnosť v rozvinutých, ako aj rozvojových štátoch; poznamenáva tiež, že je potrebné náležite zohľadniť aspekty verejného zdravia spojené so zmenou klímy; pripomína tzv. Sternovu hodnotiacu správu o hospodárskych dôsledkoch klimatických zmien, v ktorej sú naznačené jasné ekonomické stimuly pre medzinárodné spoločenstvo, aby čím skôr riešilo zmenu klímy; pripomína, že počiatočnými investíciami verejného sektora do trvalo udržateľnej energetickej infraštruktúry a s tým súvisiaceho výskumu a vývoja sa znížia sociálne náklady spojené so zmenou klímy;
2.

zdôrazňuje právo všetkých ľudí na prístup k bezpečným a výživným potravinám v dostatočnom množstve; vyzýva na vytvorenie sveta bez hladu a poukazuje na to, že naozajstný boj proti hladu si vyžaduje zavedenie komplexných politík, ktoré posilňujú udržateľné poľnohospodárstvo a systémy výroby potravín, s cieľom posilniť schopnosť rozvojových krajín nasýtiť ich obyvateľstvo; vyzýva krajiny, aby uplatňovali dobrovoľné usmernenia FAO na postupné zabezpečovanie práva ľudí na primeranú výživu v súvislosti s potravinovou bezpečnosťou na vnútroštátnej úrovni a podporuje praktické uplatňovanie týchto usmernení založené na zásadách účasti, transparentnosti a zodpovednosti; víta záväzky, ktoré boli v zásade prijaté na samite v Ríme, je však sklamaný nedostatkom konkrétnych finančných prísľubov a veľmi malou účasťou vysokých predstaviteľov G8; v tejto súvislosti vyzýva všetky členské štáty, aby zdvojnásobili úsilie o dosiahnutie rozvojového cieľa milénia č. 1 (znížiť počet hladujúcich do roku 2015 o polovicu) a podporili globálny cieľ odstránenia hladu a podvýživy do roku 2025, alebo v prípade, že sa to nepodarí splniť do uvedeného roku, v čo najkratšom možnom čase;
5.

vyzýva Komisiu, aby preskúmala možnosť legislatívneho návrhu, ktorého konkrétnym cieľom by bolo poskytovanie odškodného cestujúcim leteckých spoločností, ktoré sa dostanú do konkurzu, a ktorý by stanovil finančné a administratívne opatrenia, ktoré by zahŕňali aj zásadu spoločnej zodpovednosti všetkých leteckých spoločností s voľnými sedadlami letiacich rovnakým smerom za cestujúcich a zabezpečili návrat cestujúcich, ktorí v prípade vyhlásenia konkurzu leteckej spoločnosti ostanú bez pomoci na letisku mimo domova, a - ak to bude považovať za vhodné - aby predložila takýto legislatívny návrh do 1. júla 2010; žiada Komisiu, aby pri revízii smernice o balíku cestovných služieb navrhla rozšírenie ustanovení o návrate domov a presmerovaní postihnutých cestujúcich;
—

so zreteľom na správu amerického Kongresu nazvanú Warlord, Inc: Extortion and Corruption Along the US Supply Chain in Afghanistan (Výbor pre dohľad a vládnu reformu, Snemovňa reprezentantov Kongresu USA, jún 2010),
3.

rád by ako spoluzákonodarca zdôraznil potrebu vytvoriť stály krízový mechanizmus, ktorý bude vierohodný, silný, trvácny a bude sa opierať o základné odborné skutočnosti, ktorý by sa mal prijať v rámci riadneho legislatívneho postupu a mal by sa riadiť metódou Spoločenstva, aby sa tak na jednej strane posilnilo zapojenie Parlamentu a zlepšila demokratická zodpovednosť a na druhej strane sa vychádzalo z odborných poznatkov, nezávislosti a nestrannosti Komisie; dôrazne preto vyzýva Európsku radu, aby v rámci revízie ZFEÚ zabezpečila na tento účel vhodný právny základ;
8.

pripomína, že Parlament a Rada, dve zložky rozpočtového orgánu, by mali byť rovnakou mierou zapojené do každej mobilizácie európskeho finančného stabilizačného mechanizmu; požaduje rýchle predloženie návrhov na to, aby sa mechanizmus na riešenie kríz stal trvalým (napr. Európsky menový fond), ďalej aby sa stratégia Európa 2020 plne začlenila do dlhodobého makroekonomického rámca, aby sa podnikli prvé kroky smerujúce k vzájomnej emisii časti štátneho dlhu a zavedeniu dlhopisov na tento účel, ako sa popisuje v predchádzajúcich správach Parlamentu, a aby sa zabezpečilo jediné vonkajšie zastúpenie eurozóny; uprednostňuje miernu zmenu zmluvy, ktorou sa stanoví právny základ pre tento mechanizmus, pred rozsiahlou zmenou zmluvy;
76.

domnieva sa, že tento rámec by mal zohľadňovať skúsenosti z existujúcich revolvingových nástrojov poskytovaných verejnými finančnými sprostredkovateľmi, využívať existujúce fondy EÚ a byť navrhnutý tak, aby prilákal iné verejné alebo súkromné finančné prostriedky a vytvoril čo najsilnejší pákový efekt; domnieva sa, že Európska komisia nemôže byť vždy jediným zdrojom všetkých finančných prostriedkov; vyzýva Komisiu, aby splnila svoju kľúčovú úlohu pri sprístupnení a získavaní financovania, ktoré je k dispozícii vo verejných i súkromných finančných inštitúciách; domnieva sa, že Komisia by mala povzbudiť finančné inštitúcie a programy financovania, napríklad Európsku investičnú banku, aby sa prioritne venovali iniciatívam v oblasti inovácií energetickej efektívnosti, a to najmä ak tieto iniciatívy prispievajú aj k iným cieľom EÚ, napríklad k rastu počtu pracovných miest;
—

so zreteľom na pracovný dokument útvarov Komisie z 29. marca 2010 s názvom Consumer Markets Scoreboard – Consumers at Home in the Internal Market -Monitoring the integration of the retail Internal Market and Benchmarking the Consumer Environment in Member States (SEC(2010)0385),
27.

je presvedčený, že vedúci predstavitelia Afriky a EÚ by mali preukázať skutočné odhodlanie zaviesť mechanizmus, ktorý by zastavil nezákonný únik kapitálu a daňové úniky, podporil úplnú transparentnosť a podávanie správ o jednotlivých krajinách a zvýšil medzinárodný tlak na všetky jurisdikcie, ktoré by mohli umožňovať vyhýbanie sa daniam a daňové úniky v Afrike;
A.

keďže skupina G20 stanovila, že žiadna finančná inštitúcia, žiadny finančný produkt ani územie by nemali zostať mimo rozsahu pôsobnosti inteligentnej regulácie a účinného dohľadu, a odsúhlasila, že so všetkými štandardizovanými mimoburzovými (OTC) derivátovými zmluvami by sa malo obchodovať na burze alebo, ak je to vhodné, prostredníctvom platforiem elektronického obchodovania,
10.

žiada, aby sa vypracovali kvalitatívne a bezpečnostné normy EÚ, ako aj systém a sieť laboratórií EÚ na certifikáciu bezpečnostného zariadenia a technológií v oblasti CBRN; zdôrazňuje, že prísne bezpečnostné normy a postupy prijímania sa musia uplatňovať aj v súvislosti s personálom zamestnaným v zariadeniach s prístupom ku škodlivým látkam; žiada vzájomnú výmenu a využívanie najlepších poznatkov a odborných skúseností z civilnej i vojenskej oblasti; zdôrazňuje, že by sa malo zabezpečiť, opäť pod vedením Komisie, potrebné financovanie výskumu a vývoja, aby sa zaistilo vykonávanie aplikovaného výskumu a veľkých demonštračných projektov s rozmerom EÚ, že vzhľadom na rozdrobenie tohto trhu je potrebná priemyselná politika EÚ v oblasti civilnej bezpečnosti, ktorá by intenzívnejšie stimulovala spoluprácu podnikov v EÚ a osobitnú podporu by poskytovala malým a stredným (priemyselným) podnikom, ktoré sa významne podieľajú na inovácii v rámci 7. rámcového programu pre výskum a vývoj/bezpečnosť, a že treba vyvinúť úsilie na podnecovanie spolupráce (najmä cezhraničnej spolupráce) európskych podnikov; želá si, aby vznikol komplexný projektový manažment, ktorý by dokázal riadiť všetky aspekty bezpečnostných projektov v oblasti CBRN a zahŕňal by všetky štádiá nebezpečenstva, ktoré predstavujú CBRN látky (predchádzanie, odhaľovanie a reakcia); vyzýva Komisiu, aby navrhla stratégiu rozvoja odvetvia biologickej ochrany v Európe;
H.

keďže partnerstvo by malo zohľadňovať všetky príslušné komunity a skupiny, mohlo by priniesť výhody a pridanú hodnotu vykonávaniu politiky súdržnosti prostredníctvom posilnenej legitímnosti, garantovanej transparentnosti a lepšieho čerpania fondov, a malo by sa zhodnotiť aj z hľadiska sociálnej a občianskej hodnoty, ktorú predstavuje,
7.

poukazuje na to, že zvyšovaním súčinnosti medzi politikami výskumu, vývoja, inovácií a súdržnosti, sa môžu lepšie dosiahnuť výzvy stratégie EÚ 2020; zdôrazňuje, že politika súdržnosti musí zohrávať významnú úlohu pri vykonávaní stratégie EÚ 2020, pretože táto politika podnecuje štrukturálne zmeny v celej Európe a podporuje kľúčové investičné priority na všetkých úrovniach – miestnej, regionálnej, vnútroštátnej i cezhraničnej – zabezpečením sociálnej, hospodárskej a územnej súdržnosti; poukazuje však na to, že hoci by priority politiky súdržnosti mali byť v súlade s cieľmi EÚ 2020, musí ostať nezávislou politikou schopnou zohľadňovať regionálne osobitosti a podporovať slabšie regióny a regióny, ktoré to najviac potrebujú, aby mohli prekonať svoje sociálno-ekonomické problémy a prirodzené znevýhodnenia a zmenšiť nerovnosti; nazdáva sa, že zabezpečením nadväznosti usmernení politiky súdržnosti, ktoré sú už v platnosti, sa zaručí regionálny rozmer výskumu, vývoja a inovácií a vytvoria sa pracovné miesta v inovatívnych odvetviach;
K.

keďže podunajská oblasť predstavuje prepojenú oblasť s rôznorodými hospodárskymi kapacitami a v prípade, že by sa považovala za jednotný makroregión, mohli by sa vyrovnať regionálne rozdiely v hospodárskej výkonnosti a podporil by sa integrovaný rozvoj,
11.

považuje za potrebné, aby sa – jednak so zreteľom na to, že DHP nadobúdajú platnosť iba v prípade určitých krajín, a jednak vzhľadom na neaktuálnosť viacerých ustanovení článku 37 Dohody z Cotonou – prehodnotila časť dohody AKT – EÚ týkajúca sa obchodných dohôd s cieľom zapracovať do nej ustanovenia o všetkých jestvujúcich obchodných režimoch medzi AKT a EÚ [Všeobecný systém preferencií (VSP), VSP plus, dočasné DHP, DHP s krajinami Karibského fóra štátov AKT (Cariforum)] a zabezpečiť zachovanie celého radu zásad a záväzkov, ktoré by v dohode nemali chýbať, konkrétne: — súdržnosť medzi všetkými obchodnými rámcami upravujúcimi vzťahy medzi krajinami AKT a EÚ na jednej strane a medzi rozvojovými cieľmi, ktoré sú stredobodom spolupráce AKT – EÚ, na druhej strane, — záruka, že všetky krajiny AKT budú využívať výhody obchodného rámca, ktorý je prinajmenšom rovnocenný ich predchádzajúcej situácii, najmä v prípade krajín, ktoré nie sú zaradené medzi najmenej rozvinuté krajiny a nepodpísali DHP, — záruka, že nový obchodný rámec zohľadní pre všetky krajiny AKT pri určovaní prechodných období a záverečného rozsahu pokrytia výrobkov citlivé odvetvia, najmä poľnohospodársku výrobu potravín, a že umožní zlepšiť prístup krajín AKT k trhu, najmä prehodnotením pravidiel o pôvode;
9.

žiada Komisiu a členské štáty, aby pri príprave akéhokoľvek budúceho návrhu legislatívneho nástroja v tejto oblasti brali do úvahy nasledovné faktory: a. výška trestov a postihov pre osoby – vrátane právnických osôb – ktoré profitujú z obchodovania s ľuďmi, by mala zodpovedať závažnosti trestného činu a mala by mať odrádzajúci účinok, pričom obchodovanie s deťmi by sa malo trestať obzvlášť prísne; b. ďalšie opatrenia by sa mali zameriavať na ochranu obetí a osobitným spôsobom zohľadňovať situáciu detí a žien okrem iného tak, že sa zabezpečí, aby pomoc obetiam nepodliehala podmienkam, aby súhlas obete so zneužívaním bol vždy irelevantný a aby mali obete nárok na pomoc bez ohľadu na ich ochotu spolupracovať v trestných konaniach; c. ďalšia prevencia a činnosť by sa tiež mohla sústreďovať na užívateľov služieb poskytovaných obeťami obchodovania s ľuďmi; d. náležitá pozornosť by sa mala venovať nutnosti exteritoriálnej súdnej právomoci, pokiaľ ide o trestné činy súvisiace s obchodovaním s ľuďmi, so zreteľom na občanov EÚ a osôb s trvalým pobytom v EÚ; e. akékoľvek opatrenie v oblasti jurisdikcie by malo byť koordinované v zmysle návrhu rámcového rozhodnutia o predchádzaní sporom pri výkone právomoci v trestných veciach a ich urovnávaní;
19.

zdôrazňuje, že je nutné, aby sa v rámci akéhokoľvek budúceho mechanizmu znižovania emisií z odlesňovania a degradácie lesov (Reducing Emissions for Deforestation and Forest Degradation – REDD) dodržiavali práva domorodého obyvateľstva a miestnych komunít vrátane ich práva na spoločné vlastníctvo a autonómne pôvodné územia a aby sa zabezpečilo ich plné a účinné zapojenie, a to aj pri vypracúvaní a vykonávaní národných plánov REDD a pri vyčleňovaní či rozdeľovaní finančných prostriedkov;
4.

napriek širokej podpore vstupu do EÚ medzi politickými stranami je znepokojený tým, že verejná podpora členstva v EÚ klesá; berie na vedomie, že z prieskumov verejnej mienky vyplýva, že chorvátska verejnosť nie je veľmi nadšená z EÚ, keďže len tretina obyvateľstva považuje vstup do EÚ za výhodný; povzbudzuje chorvátske orgány a občiansku spoločnosť k tomu, aby iniciovali viac verejných diskusií o členstve v EÚ a o dôsledkoch vstupu do Únie; vyzýva chorvátsku vládu a občiansku spoločnosť, aby spojili svoje úsilie s cieľom zlepšiť sociálne reformy a urýchliť uskutočňovanie reforiem v oblastiach súdnictva, verejnej správy, životného prostredia a hospodárskej politiky;
36.

opätovne pripomína jednoznačný záväzok Turecka udržiavať dobré susedské vzťahy v súlade s ustanoveniami rokovacieho rámca; zdôrazňuje svoje predsavzatie spolu so všetkými ďalšími stranami podporovať snahy o dosiahnutie úplného urovnania cyperskej otázky a vyriešiť všetky zostávajúce hraničné spory so susednými krajinami v zhode so zásadou mierového urovnania konfliktov v súlade s Chartou OSN;
D.

keďže haitská vláda odhaduje, že Port-au-Prince opustilo 235 000 ľudí a až jeden milión obyvateľov by mohol odísť z miest do vidieckych oblastí, čo by zaťažilo tamojšie už aj tak zraniteľné komunity,
30.

v tejto súvislosti víta novú, pozitívnejšiu atmosféru, ktorá zavládla medzi vládou Bývalej juhoslovanskej republiky Macedónsko a vládou Grécka po posledných gréckych voľbách, a najmä nedávne stretnutia oboch premiérov; vyzýva obidve krajiny, aby znásobili úsilie na najvyššej úrovni najmä v rámci rokovaní na úrovni OSN, s cieľom nájsť pod záštitou OSN vzájomne prijateľné riešenie problému názvu krajiny, a zdôrazňuje, že Európska únia by mala byť pripravená poskytnúť pomoc v procese rokovaní; so znepokojením berie na vedomie používanie historických argumentov v súčasnej diskusii vrátane javu tzv. antikvizácie, keďže to môže zvýšiť napätie vo vzťahoch so susednými štátmi a viesť k ďalšiemu vnútornému rozdeleniu;
T.

keďže v záujme nájdenia diplomatického riešenia otázky iránskeho jadrového programu EÚ, Spojené štáty americké, Čína a Rusko navrhli, aby sa pod záštitou MAAE dosiahla dohoda o prepravení existujúceho iránskeho nízko obohateného uránu do Ruska a Francúzska, kde by sa spracoval na palivové tyče na pohon teheránskehoho medicínskeho výskumného reaktora a vzhľadom na to, že Irán zamietol tento návrh, v Bezpečnostnej rade pokračujú rokovania o opätovnom posilnení sankcií voči Iránu,
18.

naliehavo vyzýva Komisiu a členské štáty, aby podporili tieto návrhy: — návrh na zapísanie Corallium spp. a Paracorallium spp. do prílohy II k dohovoru CITES, ktorý v mene členských štátov predložilo Švédsko; — návrh na zapísanie argentínskeho stromu života (Bulnesia sarmientoi) do prílohy II k dohovoru CITES, ktorý predložila Argentína; — návrh na preradenie pichľavca zdobeného (Uromastyx ornata) z prílohy II k dohovoru CITES do prílohy I k dohovoru CITES, ktorý predložil Izrael; — návrh na zapísanie salamandra Neurergus kaiseri do prílohy I k dohovoru CITES, ktorý predložil Irán; — návrh na zapísanie leguánov čiernych Ctenosaura bakeri, Ctenosaura oedirhina a Ctenosaura melanosterna do prílohy II k dohovoru CITES, ktorý predložil Honduras; — návrh na zapísanie listovnice červenookej (Agalychnis spp.) do prílohy II k dohovoru CITES, ktorý predložili Honduras a Mexiko; — návrh na zapísanie guatemalského leguána čierneho (Ctenosaura palearis) do prílohy II k dohovoru CITES, ktorý predložila Guatemala; — návrh na zapísanie ružového dreva (Aniba rosaedora) do prílohy II k dohovoru CITES, ktorý predložila Brazília; — návrh na zapísanie druhu Dynastes satanas do prílohy II k dohovoru CITES, ktorý predložil Madagaskar; — návrh na zapísanie semien druhu Beccariophoenix madagascariensis do prílohy II k dohovoru CITES, ktorý predložil Madagaskar; — návrh na zapísanie semien druhu Dypsis decaryi do prílohy II k dohovoru CITES, ktorý predložil Madagaskar;
N.

keďže Európska rada na svojom zasadnutí v Barcelone v dňoch 15. a 16. marca 2002 vyzvala členské štáty, aby sa usilovali zabezpečiť do roku 2010 zariadenia starostlivosti o deti pre najmenej 90 % detí vo veku od troch rokov do začiatku povinnej školskej dochádzky a pre najmenej 33 % detí vo veku do troch rokov, ale keďže viac ako polovica členských štátov zatiaľ ani zďaleka nespĺňa tieto ciele,
2.

principiálne zdôrazňuje, že odklad zákazu alebo výnimky z neho by vážne poškodili životné podmienky nosníc, skreslili trh a penalizovali tých výrobcov, ktorí už investovali do bezklietkových systémov alebo systémov s prispôsobenými klietkami; domnieva sa však, že by sa v súlade s jednoznačne určenými podmienkami malo nájsť riešenie pre tých výrobcov, ktorí už síce začali meniť chovné systémy buď zavádzaním nových klietkových systémov alebo alternatívnych chovných metód, no ktorí tento proces do 1. januára 2012 nedokončia;
K.

so zreteľom na znepokojenie hospodárskych subjektov, keďže súčasná situácia by mohla krajinu a jej obyvateľstvo, ako aj celú západnú Afriku priviesť do chudoby vzhľadom na to, že podiel Pobrežia Slonoviny na HDP Západoafrickej hospodárskej a menovej únie (WAEMU) predstavuje 40 %,
110.

zdôrazňuje, že EÚ by v záujme plnenia svojich medzinárodných záväzkov v oblasti ľudských práv mala vzhľadom na charakter dohôd a konkrétnu situáciu každej partnerskej krajiny zahrnúť systematické doložky týkajúce sa demokracie, zásad právneho štátu a ľudských práv, ako aj sociálne a environmentálne normy; domnieva sa, že tieto doložky by mali umožniť Komisii, aby aspoň dočasne pozastavila obchodné výhody vrátane tých výhod, ktoré vyplývajú z dohôd o voľnom obchode, ak sa nájdu dostatočné dôkazy o porušovaní ľudských práv vrátane pracovných práv, a to buď na základe vlastnej iniciatívy alebo na žiadosť členského štátu alebo Európskeho parlamentu; domnieva sa, že EÚ by mala v každom prípade jasne uviesť primerané sankcie, ktoré by sa mohli vzťahovať na krajiny, ktoré nie sú členmi EÚ a dopúšťajú sa závažného porušovania ľudských práv, a mala by ich uplatňovať; opakuje svoju výzvu Komisii, Rade a najmä vysokej predstaviteľke/podpredsedníčke Komisie, aby zabezpečila platnosť doložiek o ľudských právach v platných medzinárodných dohodách, a teda aby vytvorila postup účinného vykonávania týchto doložiek v zmysle článkov 8, 9 a 96 Dohody z Cotonou;
C.

keďže Lisabonská zmluva vnáša do vonkajšej činnosti celej Únie vrátane SZBP nový rozmer, ktorý by spolu s právnou subjektivitou EÚ a príslušnými inštitucionálnymi inováciami, najmä vytvorením úradu podpredsedu Komisie/vysokého predstaviteľa Únie pre zahraničné veci a bezpečnostnú politiku (ďalej len „podpredseda/vysoký predstaviteľ“) a zriadením Európskej služby pre vonkajšiu činnosť (ESVČ), mohol byť rozhodujúcim faktorom zosúladenia, konzistentnosti a efektívnosti vonkajšej činnosti Únie a mohol by významne posilniť formovanie vplyvu Únie na medzinárodnej scéne,
15.

navrhuje, aby potom, keď päť základných ukazovateľov a príslušná metodológia budú vypracované dostatočne na to, aby poskytli kvalitné výsledky, mala by Komisia zvážiť, že do hodnotiacej tabuľky začlenení dodatočné dlhodobé ukazovatele, ktoré sa týkajú podielov na trhu, kvality, propagácie, transparentnosti a porovnateľnosti ponúk, ukazovatele týkajúce sa presadzovania predpisov a uvedomelejšieho postoja spotrebiteľov, sociálne, environmentálne a etické ukazovatele, ako aj ukazovatele na určenie nápravy a ujmy spôsobenej spotrebiteľovi; domnieva sa však, že by sa to malo zrealizovať postupne, aby sa zabezpečilo presné zameranie a zrozumiteľnosť hodnotiacej tabuľky, s cieľom vytvoriť globálnu koncepciu ochrany spotrebiteľov, aby mohli naplno využiť výhody vnútorného trhu;
K.

keďže použitie nástrojov SEPA len na cezhraničné platobné transakcie by neviedlo k úspechu projektu SEPA, keďže by pretrvávala fragmentácia a neuskutočnili by sa očakávané výhody pre bankové odvetvie, ako aj pre zákazníkov,
23.

trvá na potrebe koordinovať stratégie ukončenia pomoci, a to najmä pokiaľ ide o postupné ukončenie podpory bankového sektora; zdôrazňuje, že takáto koordinácia je nevyhnutná na to, aby sa predišlo akémukoľvek narušeniu hospodárskej súťaže vyplývajúcemu zo situácie, v ktorej by banky mohli byť do určitej miery dotované v tých krajinách, kde sa programy podpory bánk zachovajú, na rozdiel od krajín, v ktorých sa takéto programy postupne ukončia;
13.

zdôrazňuje, že je dôležité, aby Zmluva o všeobecnom zákaze jadrových skúšok (CTBT) nadobudla platnosť čo najskôr; v tejto súvislosti víta zámer vlády USA zabezpečiť ratifikáciu tejto zmluvy; žiada Radu, aby plne podporila rokovania o zmluve, ktorou by sa čo najskôr zakázala výroba štiepneho materiálu pre jadrové zbrane alebo iné jadrové zariadenia; očakáva novú revíziu jadrovej stratégie (Nuclear Posture Review), ktorá by mala zaviazať USA, aby nevyvíjali nové jadrové zbrane vrátane prierazných jadrových zbraní (bunker-busters), v rámci ktorej by sa malo naplánovať radikálne zníženie jadrového arzenálu a ktorá by mala viesť k tomu, aby USA kládli väčší dôraz na obranu, ktorá nespočíva na jadrových zbraniach;
M.

keďže v prípade, že to jeden z členských štátov uzná za potrebné, by sa kapacita siete SOLVIT mala zvýšiť, aby sa predišlo problémom s nedostatkom personálu, najmä so zreteľom na akékoľvek budúce propagačné kampane,
3.

zastáva názor, že je dôležité konať už v úvodnej fáze, aby sa obmedzilo riziko nedostatočnej transpozície, a že Komisia by počas celého obdobia transpozície mala členským štátom viac pomáhať; domnieva sa, že by to malo prebiehať najmä formou dialógu a intenzívnejších výmen informácií, s cieľom vopred stanoviť možné problémy a pokúsiť sa o ich vyriešenie ešte pred uplynutím lehoty na transpozíciu;
17.

víta Spoločnú štúdiu globálnych postupov v súvislosti s tajným zadržiavaním v rámci boja proti terorizmu (Joint study on global practices in relation to secret detention in the context of countering terrorism), o ktorej sa bude diskutovať počas 13. zasadnutia; vyzýva členské štáty EÚ, aby ju podporili a v nadväznosti na ňu prijali adekvátne opatrenia v súlade s predchádzajúcimi stanoviskami Európskeho parlamentu k tejto otázke, najmä s uzneseniami z 19. februára 2009 (8) a 14. februára 2007 (9) o údajnom využívaní európskych krajín prostredníctvom CIA na účely prepravy a nezákonného zadržiavania väzňov;
40.

domnieva sa, že miestne rybárske komunity by mali mať prednostne prístup k populáciám rýb, i keď práva prístupu by sa mali zakladať na aktualizovaných kritériách, a nie už iba na kritériu historických výlovov, a že by sa mali postupne zaviesť environmentálne a sociálne kritériá s cieľom určiť, kto má právo na rybolov, a že tieto by mali zahŕňať výber rybárskeho výstroja a z toho vyplývajúcich vedľajších úlovkov a odpadov z výlovu, narušenie morského ekosystému, príspevok k miestnemu hospodárstvu, spotrebu energie a emisie CO2, kvalitu finálnych produktov, poskytovanie pracovných miest a súlad s pravidlami SRP, a že uprednostniť by sa mal rybolov určený na konzumáciu pre spotrebiteľov; je presvedčený, že používanie týchto kritérií by mohlo podporiť dynamiku, ktorá by viedla k lepším rybolovným technikám a k environmentálnejšiemu, sociálnejšiemu a ekonomicky udržateľnejšiemu rybárskemu priemyslu;
41.

hlboko ľutuje nedostatky vyplývajúce z prílohy I k výročnej správe za rok 2008 (Plnenie článku 280 Zmluvy o ES členskými štátmi v roku 2008 – SEK(2009)1002), a to v súvislosti so spôsobom, akým členské štáty odpovedajú na dotazník Komisie, ako aj s typom otázok, ktoré kladie Komisia, a ktorými nedosiahla kvantifikovateľné odpovede alebo sa im členské štáty ľahko vyhli; preto vyzýva Komisiu, aby zvážila prípadné zmeny dotazníka, ktoré by mohla urobiť v spolupráci s členskými štátmi s cieľom dosiahnuť jeho účinnosť a efektívnosť;